



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA:363-05/19-01/02

UBRBOJ:2109/16-03-21-37

Pleškovec, 31. ožujka 2021.

Na temelju članka 36. Zakona o koncesijama („Narodne novine“ broj 69/17), članka 28. Statuta Općine Sveti Juraj na Bregu („Službeni glasnik Međimurske županije“, broj 11/20.) te prijedloga Stručnog povjerenstva za davanje koncesije, Općinsko vijeće Općine Sveti Juraj na Bregu na svojoj 23. sjednici održanoj dana 31. ožujka 2021. godine donosi

**ODLUKU**

**o davanju koncesije za obavljanje javne usluge prikupljanja, odvoza i zbrinjavanja miješanog komunalnog otpada, biorazgradivog komunalnog otpada i odvojeno skupljanja frakcija komunalnog otpada s područja Općine Sveti Juraj na Bregu**

**I.**

**Naziv davatelja koncesije**: Općina Sveti Juraj na Bregu, Pleškovec 29, 40311 Lopatinec, OIB: 23610091824.

**II.**

**Naziv odabranog ponuditelja**: Na temelju provedenog postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada i biorazgradivog komunalnog otpada te povezane usluge odvojenog prikupljanja i otpadnog papira, metala, stakla, plastike, tekstila i krupnog (glomaznog) otpada na području Općine Sveti Juraj na Bregu te prijedloga stručnog povjerenstva kao najpovoljniji ponuditelj izabire se, te se koncesija za obavljanje poslova prikupljanja, odvoza i zbrinjavanja miješanog komunalnog otpada sa područja Općine dodjeljuje trgovačkom društvu:

MULL - TRANS d.o.o., Mokrice 180/C, 49243 Oroslavlje, OIB:81751042446.

**III.**

**Osnovna prava i obveze davatelja koncesije i koncesionara** regulirat će se ugovorom o koncesiji koji će biti u skladu s Prijedlogom ugovora o koncesiji koji je sastavni dio Dokumentacije za nadmetanje. Ugovor o koncesiji za davatelja koncesije sklapa i potpisuje općinski načelnik.

**IV.**

**Vrsta i predmet koncesije** je koncesija za javnu uslugu, predmet koncesije ja javna usluga prikupljanja, odvoza i zbrinjavanja komunalnog otpada.

**V.**

**Priroda i opseg te mjesto, odnosno područje obavljanja djelatnosti koncesije utvrđuje se kako slijedi:** područje obavljanje djelatnosti koncesije: Općine Sveti Juraj na Bregu, naselja: Brezje, Dragoslavec, Frkanovec, Lopatinec, Mali Mihaljevec, Okrugli Vrh, Pleškovec, Vučetinec i Zasadbreg.

**VI.**

**Rok na koji se daje koncesija:** Koncesija se daje na vrijeme od deset (10) godina, računajući od dana sklapanja ugovora o koncesiji.

**VII.**

**Posebni uvjeti kojima tijekom trajanja koncesije mora udovoljavati odabrani najpovoljniji ponuditelj:** regulirat će se ugovorom o koncesiji koji će biti u skladu s Prijedlogom ugovora o koncesiji koji je sastavni dio Dokumentacije za nadmetanje.

**VIII.**

**Iznos naknade za koncesiju:**

Naknada za koncesiju utvrđuje se u visini od 5,00 % u odnosu na neto naplaćene prihode za obavljanje djelatnosti koja je predmet koncesije.

Način i rokovi plaćanja utvrdit će se ugovorom o koncesiji, sukladno Dokumentaciji za nadmetanje.

**IX.**

**Rok u kojem je odabrani najpovoljniji ponuditelj obvezan sklopiti ugovor o koncesiji s davateljem koncesije:**

Na temelju ove Odluke ovlašćuje se općinski načelnik za sklapanje ugovora o koncesiji, kojim će se podrobno urediti prava i obveze Davatelja koncesije i Koncesionara.

Ugovor o koncesiji sklopit će se nakon isteka roka mirovanja koji iznosi 15 dana od dana dostave ove Odluke svakom ponuditelju, odnosno najkasnije u roku od 10 dana od dana kada je Odluka o davanju koncesije postala izvršna.

Ako je pokrenut postupak pravne zaštite, ugovor o koncesiji smije se sklopiti kada Odluka o davanju koncesije postane izvršna.

**X**.

**Obrazloženje razloga za odabir najpovoljnije ponude:**

Kriterij za odabir ponude bila je ekonomski najpovoljnija ponuda. Najpovoljnijom ponudom smatra se ponuda s ukupno najvećom ocjenom dobivenom iz zbroja svih kriterija, a to je najviša ponuđena naknada za koncesiju najniža ponuđena jedinična cijena pražnjena spremnika miješanog komunalnog otpada zapremnine 120 l za domaćinstva.

Ponuditelj MULL - TRANS d.o.o., Mokrice 180/C, 49243 Oroslavlje, OIB:81751042446 ponudio je naknadu za koncesiju utvrđuje se u visini od 5,00 % u odnosu na neto naplaćene prihode te ostvario 16 bodova za predmetni kriterij, dok je ponuđena jedinična cijena pražnjena spremnika miješanog komunalnog otpada zapremnine 120 l za izražena u kunama (s PDV-a) zbrojena s cijenom obvezne minimalne javne usluge s PDV-om 53,01 kune i ostvario 84 boda za predmetni kriterij, čime je ostvario maksimalnih 100 bodova.

Temeljem navedenog ponuda ponuditelja MULL - TRANS d.o.o., Mokrice 180/C, 49243 Oroslavlje, OIB:81751042446, ocijenjena je najpovoljnijom i u potpunosti sukladnom uvjetima iz Dokumentacije za nadmetanje.

**XI.**

**Vrsta i vrijednost jamstva za provedbu ugovora o koncesiji**

Jamstvo za provedbu ugovora o koncesiji, za slučaj povrede ugovornih obveza, koncesionar je dužan dostaviti neposredno prije potpisivanja ugovora o koncesiji, u obliku bjanko zadužnice ovjerene od javnog bilježnika na iznos od 100.000,00 kuna.

**XII.**

**Uputa o pravnom lijeku:**

Žalba na ovu Odluku izjavljuje se Državnoj komisiji za kontrolu postupaka javne nabave u pisanom obliku i dostavlja neposredno na adresu Koturaška cesta 43/IV, 10000 Zagreb, putem ovlaštenog davatelja poštanskih usluga. Sukladno Pravilniku o elektroničkoj žalbi u javnoj nabavi („Narodne novine“, broj 101/2017.) žalba se može dostaviti i elektroničkim sredstvima komunikacije putem sustava e-Žalba.

Istodobno s dostavljanjem žalbe Državnoj komisiji za kontrolu postupaka javne nabave, žalitelj je sukladno odredbi članka 405. stavak 3. Zakona o javnoj nabavi obvezan primjerak žalbe dostaviti davatelju koncesije u roku za žalbu, na dokaziv način (s pozivom na evidencijski broj iz Dokumentacije o nabavi na adresu naznačenu za dostavu ponuda u toj Dokumentaciji).

Kada je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno davatelju koncesije.

Žalba se izjavljuje u roku od deset (10) dana i to od dana primitka Odluke o davanju koncesije u odnosu na postupak pregleda, ocjene i odabira ponuda.

**PREDSJEDNIK**

Općinskog vijeća

Anđelko Kovačić